23/07/2013 | Administración LocalMunicipal
Dodro
Anuncio de alleamento de terreo propiedade municipal

A Xunta de Goberno Local en sesión ordinaria do 26 de xuño de 2013 aprobou o prego de condicións para a adxudicación, por poxa, de venda dun terreo de propiedade municipal que se transcribe: Constitúe o obxecto do contrato o alleamento por este Concello dun terreo rústico de 1.005 metros cadrados, situado Eiró (Dodro), propiedade deste Concello e cualificado como ben patrimonial, cuxa descrición é a seguinte: PARCELA no término municipal de Dodro (A Coruña), cunha superficie de mil cinco metros cadrados (1.005 m2), que linda: Norte, vía de comunicación; Sur, parcela 784 do polígono 501, propiedade de José Somoza Abuín; Este, parcela 784 do polígono 501, propiedade do Concello de Dodro e Oeste, parcela 785 do polígono 501, propiedade de José Somoza Abuín. Inscrita no Rexistro da Propiedade de Padrón, no Tomo 893, Libro 77, folio 128, finca número 10593. Cargas e gravames: ningunha O presuposto de valoración da finca achegado polo técnico ascende a 20.725,63,63 euros, IVE excluído. O contrato definido ten a cualificación de contrato privado, tal e como establece o artigo 4.1. p) do Texto refundido da Lei de contratos do sector público, aprobado por Real decreto lexislativo 3/2011, do 14 de novembro. A forma de adxudicación do alleamento será a poxa, na que calquera interesado poderá presentar unha oferta. Para a valoración das proposicións e a determinación da oferta economicamente máis vantaxosa atenderase a un só criterio de adxudicación, que deberá ser necesariamente o do mellor prezo. Co fin de asegurar a transparencia e o acceso público á información relativa á súa actividade contractual, e sen prexuízo da utilización doutros medios de publicidade, este Concello conta co Perfil de contratante ao que terá acceso segundo as especificacións que se regulan na páxina web seguinte: www.concellodedodro.org O tipo de licitación, que poderá ser mellorado á alza, é o de 20.725,63 euros, IVE excluído. O prezo resultante da adxudicación aboarase previamente á sinatura da escritura pública. Para os efectos de que os licitadores respondan do mantemento das súas ofertas ata a adxudicación do contrato deberán constituír - a disposición do órgano de contratación- unha garantía provisional de 621,77 euros, cantidade equivalente ao 3 por 100 do importe de licitación (excluído o imposto sobre o valor engadido). Esta garantía provisional poderá prestarse en calquera das formas previstas no artigo 96 do Texto refundido da Lei de contratos do sector público, aprobado por Real decreto lexislativo 3/2011, do 14 de novembro e debe depositarse na Caixa Xeral de Depósitos (Tesourería) do Concello de Dodro. A garantía provisional extinguirase automaticamente, e será devolvida aos licitadores inmediatamente despois da adxudicación do contrato. En todo caso, a garantía será retida ao licitador cuxa proposición fose seleccionada para a adxudicación ata que proceda á formalización do contrato de compra-venda nos termos establecidos no presente prego, e incautada aos licitadores que retiren inxustificadamente a súa proposición antes da adxudicación. Poderán presentar ofertas, por si mesmas ou por medio de representantes, as persoas naturais e xurídicas, españolas ou estranxeiras, que teñan plena capacidade para iso e que non se encontren incluídos nos supostos de prohibición recollidos no Texto refundido da lei de contratos do sector público, aprobado por Real Decreto Lexislativo 3/2011, do 14 de novembro. Á vista do importe do contrato que ascende a 20.725,63 euros, o órgano competente para efectuar a presente contratación e tramitar o expediente, de conformidade coa Disposición adicional segunda do Texto refundido da Lei de contratos do sector público, aprobado polo Real decreto lexislativo 3/2011, do 14 de novembro, será a Xunta de Goberno Local, posto que o valor do ben a allear non supera o 10 % dos recursos ordinarios do Orzamento nin os tres millóns de euros. Poderán presentar ofertas as persoas naturais ou xurídicas, españolas ou estranxeiras, que teñan plena capacidade de obrar e non estean incursas en prohibicións para contratar. A capacidade de obrar do licitador acreditarase: a) En canto a persoas físicas, mediante a fotocopia compulsada do documento nacional de identidade. b) En canto a persoas xurídicas, mediante a fotocopia compulsada do CIF e a escritura ou documento de constitución, os estatutos ou o acto fundacional, nos que consten as normas polas que se regula a súa actividade, debidamente inscritos, no seu caso, no Rexistro público que corresponda, segundo o tipo de persoa xurídica de que se trate. As ofertas presentaranse no Rexistro Xeral do Concello de Dodro (situado en Tallós, nº 32, Dodro, A Coruña) en horas de oficina, dirixidos á Secretaría Xeral de dito organismo, dentro do prazo de quince dias, contados a partir do día seguinte ao de publicación do anuncio de licitación no Boletín Oficial da Provincia. As ofertas poderán presentarse por correo ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando as ofertas se envíen por correo, o licitador deberá xustificar a data de imposición do envío na oficina de Correos e anunciar o órgano de contratación a remisión da oferta mediante fax ou telegrama no mesmo día, consignándose o título completo do obxecto do contrato e nome do licitador. A acreditación da recepción do referido fax ou telegrama efectuarase mediante dilixencia estendida no mesmo pola secretaria municipal. Sen a concorrencia de ambos os dous requisitos, non será admitida a proposición se é recibida polo órgano de contratación con posterioridade á data de terminación do prazo sinalado no anuncio de licitación. En todo caso, transcorridos dez días seguintes a esa data sen que se recibise a documentación, esta non será admitida. Cada licitador non poderá presentar máis dunha oferta. A presentación dunha oferta supón a aceptación incondicionada polo licitador das cláusulas do presente prego. As ofertas para tomar parte na licitación presentaranse en dous sobres pechados, asinados polo licitador e con indicación do domicilio a efectos de notificacións, nos que se fará constar a denominación do sobre e a lenda «Oferta para licitar ao alleamento dun terreo rústico de 1.005 metros cadrados, situado en Eiró (Dodro) deste termo municipal, propiedade do Concello de Dodro, cualificado como ben patrimonial. A denominación dos sobres é a seguinte: Os documentos a incluír en cada sobre deberán ser orixinais ou copias autenticadas, conforme á lexislación en vigor. Dentro de cada sobre incluiranse os seguintes documentos así como unha relación numerada destes: a) Documentos que acrediten a personalidade xurídica do empresario - Se o licitador fose unha persoa física achegará copia do seu documento nacional de identidade. - Os que comparezan ou asinen ofertas no nome de outro, acreditarán a representación de calquera medio válido en dereito e coa finalidade de xustificar adecuadamente a representación ante o órgano de contratación, achegarase o correspondente documento no que conste que o poder é declarado bastante pola secretaria xeral do Concello de Dodro outorgado ao seu favor, no caso de que actuara en representación de terceiro ou de persoa xurídica. - Se o licitador fose unha persoa xurídica española, será obrigatoria a presentación de copia auténtica ou compulsada do código de identificación fiscal e da escritura ou documento de constitución, os estatutos ou o acto fundacional, nos que consten as normas polas que se regula a súa actividade, debidamente inscritos, no seu caso, no rexistro público que corresponda, segundo o tipo de personalidade xurídica de que se trate. b) Documentos que acrediten a capacidade para contratar Declaración responsable subscrita pola persoa que asine a proposición, de ter plena capacidade de obrar, e non estar incursa en prohibición de contratar, de conformidade co disposto no artigo 60 do TRLCSP. Ademais, comprenderá expresamente as seguintes circunstancias: - Encontrarse ao corrente do cumprimento das obrigas tributarias coa facenda estatal - Encontrarse ao corrente do cumprimento das obrigas tributarias coa facenda autonómica galega. - Encontrarse ao corrente do cumprimento das obrigas tributarias coa facenda do Concello de Dodro. - Encontrarse ao corrente do cumprimento das obrigas coa Seguridade Social. Todo iso sen prexuízo de que a xustificación acreditativa de tales circunstancias deba presentarse, antes da resolución da adxudicación do contrato, polo licitador que resulte seleccionado como adxudicatario. c) Garantía provisional. Documento acreditativo de depósito da garantía provisional. Oferta económica. Presentarase conforme ao seguinte modelo: «D. _________________________, con enderezo a efectos de notificacións en _____________, r/ ____________________, n.º ___, con DNI n.º _________, en representación da Entidade ___________________, con CIF n.º ___________, coñecedor do expediente para o alleamento dunha finca rústica de 1.005 metros cadrados, situada en Eiró, propiedade do Concello de Dodro, mediante poxa, anunciado no Boletín Oficial da Provincia n.º ___, de data _______, e no Perfil do Contratante, fago constar que coñezo o Prego que serve de base ao contrato e o acepto integramente, tomando parte da licitación e comprometéndome a levar a cabo o obxecto do contrato polo importe de _________ euros, IVE non incluído. En ____________, a ___ de ________ de 20__. Sinatura do licitador, Asdo. _________________». A Mesa de Contratación, estará presidida polo presidente, que poderá ser un membro da Corporación ou un funcionario desta e actuará como secretario un funcionario da Corporación. Conforman a Mesa de Contratación os seguintes membros: - Presidente: don Valentín Alfonsín Somoza, alcalde do Concello de Dodro - Vogais: - dona María de las Mercedes Fondevila Jaraíz, secretaria-interventora do concello de Dodro - dona Cahora Kelly Alexandra Akour Arabuli, arquitecta de asistencia técnica do concello de Dodro - don Maximino Rodríguez Borrazás, concelleiro de obras do concello de Dodro - dona Triana Maria Seide Cunningham, asesora xurídica do concello de Dodro - Secretaria: dona María Flora Zúñiga Losada, administrativa do concello de Dodro. - Suplente: don Ramón Abuín Gómez, auxiliar administrativo do concello de Dodro A Mesa de Contratación constituirase o quinto día hábil, ás 13 horas, tras a finalización do prazo de presentación das ofertas, procederá á apertura dos sobres «A» e cualificará a documentación administrativa contida nestes. Se fose necesario, a Mesa concederá un prazo de tres días para que o licitador corrixa os defectos ou omisións emendables observadas na documentación presentada. Posteriormente, procederá á apertura e exame dos sobres «B», que conteñen as ofertas económicas. Á vista da valoración das ofertas, a Mesa de Contratación propoñerá ao licitador que presentase a mellor oferta. O órgano de contratación requirirá o licitador que presentase a mellor oferta para que, dentro do prazo de dez días, a contar dende o seguinte ao da recepción do requirimento, presente documentación xustificativa de acharse ao corrente no cumprimento das súas obrigas tributarias e coa Seguridade Social. Recibida a documentación solicitada, o órgano de contratación deberá adxudicar o contrato dentro dos cinco días hábiles seguintes á recepción da documentación. A adxudicación deberá ser motivada e notificarse ao adxudicatario. Na notificación realizada, fixarase a data prevista para a formalización do contrato de alleamento. Os dereitos e obrigas do adxudicatario son os que nacen deste Prego para o alleamento que formará parte do contrato que se asina, que terán carácter contractual, e do contrato asinado entre as partes, así como os derivados da lexislación aplicable. Deberase producir a formalización do contrato en escritura pública, de conformidade co establecido nos artigos 113.1 da Lei 33/2003, de 3 de novembro, do patrimonio das administracións públicas e 1280 do Código Civil. Este contrato ten carácter privado, a súa preparación e adxudicación rexerase polo establecido neste Prego, e para o non previsto nel, será de aplicación a Lei 33/2003, do 3 de novembro, de patrimonio das administracións públicas; o Real decreto 1372/1986, do 13 de xuño, polo que se aproba o Regulamento de bens das entidades locais; os principios extraidos da lexislación contida no Texto refundido da Lei de contratos do sector público aprobado polo Real decreto lexislativo 3/2011, de 14 de novembro e as súas disposicións de desenvolvemento, para resolver as dúbidas e lagoas que puidesen presentarse; supletoriamente aplicaranse as restantes normas de dereito administrativo e, no seu defecto, as normas de dereito privado En canto aos seus efectos e extinción rexerase polas normas de dereito privado. A orde xurisdicional contencioso-administrativo será a competente no coñecemento das cuestións que se susciten en relación coa preparación e adxudicación deste contrato. A orde xurisdicional civil será o competente para resolver as controversias que xurdan entre as partes en relación cos efectos, cumprimento e extinción do contrato. Dodro, 11 de xullo de 2013 O alcalde, Valentín Alfonsín Somoza.